als_Latn dik_Latn sag_Latn
KMSH solidarizohet me familjet e përmbytura: Ndihma në këtë moment, e rëndësishme
Transmetuar më 11.02.2015 - 17:23
Tiranë, 11 shkurt 2015, NOA.al - Komuniteti Mysliman ka dorëzuar disa qindra pako me ushqime në ndihmë të familjeve të përmbytura në jug të vendit, të cilat janë mbledhur nga kontributi i besimtarëve myslimanë shqiptarë.
Nënkryetari i Komunitetit Mysliman, Bujar Spahiu, u shpreh se ndihma për këto zona në këto momente vështirësie është tepër e rëndësishme.
I pranishëm në dorëzimin e ndihmave, Spahiu shprehu falënderimin për të gjithë besimtarët nga e gjithë Shqipëria, të cilët iu bashkuan thirrjes së institucionit, duke dëshmuar një frymë të lartë humanizmi e solidariteti.
Ilir Hoxholli, kryetar i Komitetit Shtetëror për Kultet, falënderoi Komunitetin Mysliman të Shqipërisë por edhe komunitetet e tjera fetare, të cilat janë gjendur pranë këtyre familjeve që në momentet e para të përmbytjes.
Të pranishëm gjatë dorëzimit të ndihmave ishin edhe kancelari i Komunitetit Mysliman, Ylli Cikalleshi dhe drejtori për Çështjet Sociale, Edvin Kuçi. /a.s/noa.al
Komentoni mbi këtë lajm më poshtë. Nëse keni diçka për të raportuar mbi këtë temë, na shkruani tek pr@noa.al
als_Latn als_Latn als_Latn als_Latn als_Latn als_Latn als_Latn als_Latn